En julio 2020 Libera Folio ricevis de anonimulo dokumenton indikantan, ke la sekretariejo de JTRS (komuna travideblec-registro de EU) ricevis plendon pri falsaj informoj registritaj de TEJO.
#000002
La dokumento estis grandparte maskita, kaj ne eblis legi ĝian daton nek gravajn partojn de la konkludoj.
#000003
Post kiam Libera Folio raportis pri la afero, TEJO publikigis kompletan version de la komuniko sendita de JTRS, laŭ kiu la esplorado de JTRS estis fermita jam en januaro 2020.
#000004
Nun Kévin Morel-Fourrier, kiu faris la plendon, disponigis al Libera Folio la dokumenton ricevitan de li, kaj konsentis respondi al niaj demandoj. Ĉar li posedas la kompletan dokumenton, adresitan al li, ni trovas kredinda, ke li efektive estas la aŭtoro de la plendo.
#000005
La nemaskita dokumento montras, ke la plendo pri TEJO efektive estis fintraktita de JTRS en januaro 2020, sed ke la afero tiam estis transdonita al la instanco respondeca pri subvencioj al TEJO, por eventuala plua pritrakto. La plendo estis fintraktita, kiam TEJO reprenis el la registro la informon, laŭ kiu ĝi havas 25 000 membrojn.
#000006
Laŭ Kévin Morel-Fourrier, li poste, en marto 2020, transdonis la aferon al la Eŭropa kontraŭfraŭda oficejo OLAF, kiu ĝis nun ne informis lin pri eventuala progreso.
#000007
En retmesaĝo sendita al Libera Folio li rakontas interalie, ke li eklernis Esperanton en 2010 en la aĝo de 17 jaroj, membriĝis en Unuiĝo Franca por Esperanto kaj ties junulara sekcio JEFO en 2012. Poste, en 2015, li iĝis vicprezidanto de JEFO, kaj en 2016-2017 li estis ĝia prezidanto.
#000008
Dum la komitata kunsido de TEJO en Badaĥozo en 2018 li kandidatiĝis por la estraro de la asocio. Jen kiel li mem priskribas tion:
#000009
En 2018 mi prezentis kandidatiĝon por la estraro de TEJO, dum la ĝenerala asembleo mi la tutan tempon komputilumis aŭ poŝtelefonumis manĝante citronajn aŭ kolaajn glaciaĵojn kaj iom dormetis antaŭ samtempe okazanta elmontraĵo. Kiam venis tempo por prezentiĝo kiel kandidato mi demandis ĉu ĝi estas devigata, mi preferis resti sur mia seĝo.
#000010
Robert Nielsen, kiu raportis pri la koncerna komitata kunsido por Libera Folio, ne memoras, ĉu Kevin Morel-Fourrier efektive dormetis aŭ manĝis glaciaĵojn. Li ĉiukaze ne sukcesis komuniki al la komitato, kial li volas iĝi estrarano, kaj ricevis neniun voĉon en la posta balotado.
#000011
Por klareco la respondoj de Kévin Morel-Fourrier ĉi-sube aperas en redaktita kaj reduktita formo.
#000012
– Mi petis al JTRS ke estu esplorita tiu nombro 25 000, indikita en la registro, la kerna punkto de la polemiko. Nun ke okazis la esploro, la falsan informon en la registro anstataŭis korekta, kaj la polemiko estas forpasinta historiaĵo. La membrokvanto de TEJO laŭplane iĝos konata, espereble baldaŭ.
#000015
– TEJO ĝuste riskis monpunon kaj riskas subvencian malpliigon. Anonci la falsan nombron 25 000 estis fraŭdo. La rolludantoj ĉe TEJO respondecas pri konsekvencoj, kiaj ajn ili povas esti. Kaj tio tute enordas. Pretendi ke TEJO estas la junaj esperantistoj de la tuta mondo estas iluzio. Ĝi estas unu asocio kun kelkcent esperantistoj el 46 landoj. Esperanto pluiros ĉiukaze.
#000016
Kial vi informis Liberan Folion pri la afero nur post longa tempo, kiam la plendo delonge estis fintraktita?
#000017
– Strategia movo. Efektive la plendo al JTRS estis fintraktita, kaj OLAF ne respondis de monatoj. Tiun aferon TEJO kaŝis al ĝenerala publiko, krom la estraro kaj iom da komitatanoj. Mia celo estis malkaŝi, kiel okazis flanke de TEJO la pritraktado de la plendo, ĉar ĝis tiam la nuraj informoj disponeblaj estis mencieto de ĝi dum komitatkunsido de JES 2019, en dokumento alirebla en profundo de la TEJO-retejo. Mi volis ke tiu afero estu allogata al travideblo, kvazaŭ kaptile.
#000018
Ĉu vi komprenas la reagon de multaj esperantistoj, laŭ kiuj vi agis nelojale?
#000019
– Klare. Esperoj de multaj esperantistoj baziĝas sur la iluzio ke aktivi por Esperanto egalas aliĝi al UEA/TEJO kaj sekvi limigitan grupon da estraranoj kaj komitatanoj. Ĝi estas sistemo, laŭ kiu lojalaj estas aferoj el kiuj ĝi povas profiti. Tute lojale al Esperanto mi agis kaj ĉiam agos.
#000020
Kial vi ne plu volas resti anonima?
#000021
– Dum la septembra komitatkunsido de TEJO aperis la lasta elemento kiu ebligis prepari tiun rivelon de mia identeco. Kompreneble, ankaŭ riveli mian identecon estis afero planita. La plendo al Eŭropa Unio estis fakte planitaĵo kiun mi havis ekde decembro 2017. Planon por Esperanto mi havas, preparas kaj aplikas ekde 2011. La celo estas tiel nomita fina venko. Pliajn klarigojn mi donos poste en aperonta retejo.
#000022
Ĉu TEJO havas 25.000 membrojn?
EU esploras la membronombron de TEJO
TEJO: La esploro de EU ne havos konsekvencojn
TEJO donos ”proksimuman informon” pri la nekonata membronombro de la asocio
#000023
Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)Click to share on Mastodon(Malfermiĝas en nova fenestro)
#000024
TEJO-ano estros ĉe Forumo Junulara Eŭropa
#000025
Ne. Mi dirus ke la kvanto de 25 000 membroj estas “probable malĝusta,” ne “frenezeco.”
#000026
Mi ne miras, ke tiaj uloj aperas en Esperantujo. Mi nur miras ke ili sukcesas atingi altajn postenojn en TEJO kaj aliaj strukturoj. Tio estas la plej freneza kaj hontinda parto de la afero.
#000027
Kévin pli ol unufoje kandidatiĝis al estraro de TEJO (ajna homo rajtas kandidatiĝi), sed li neniam estis elektita. Almenaŭ en TEJO li neniam havis postenon.
#000028
Do li perdis kaj decidis ataki. Kompatinda homo kies interna vivo nepre ne aspektas tre bela.
Mi samtempe sentas malamon kaj kompaton por tia animo.
#000029
Bonege, kie estas lia plano por okazigi la finan venkon? Ĉu mi legis la artikolon tro rapide?
#000031
En via hasto aldoni ankoraŭ plian komenton al artikolo vi ŝajne ne rimarkis la lastajn frazojn:
#000032
Planon por Esperanto mi havas, preparas kaj aplikas ekde 2011. La celo estas tiel nomita fina venko. Pliajn klarigojn mi donos poste en aperonta retejo.
#000033
Ni devos, do, ĉiuj atendi la mondskuan anoncon.
#000034
Post pracelismo, lapennismo kaj rauxmismo, ĉu morel-fournierismo?
#000035
Tio certe havos forton de atombombo...
#000037
Komenci per malamikigo de la esperantistaro estas surpriza plano por okazigi la finan venkon 🤔
#000038
Iuj diras ke la fina venko temas pri ŝteli Esperanton al esperantistaro por fordoni ĝin al homaro.
#000039
Mi preskaŭ ekhavis koratakon. Mankas klapo en lia kapo.
Dum mia 31-jara E-vivo mi vidis multajn stultaĵojn fare de esperantistoj, idiotoj abundas en nia movado kaj maliculojn ni ankaŭ tro havas. Tiuj lastaj agas interne de la movado, sed tia fripona agado mi neniam antaŭe vidis en Esperantujo.
#000040
Mi alvokas, ke kaj internaciaj kaj naciaj E-organizoj metu lin en nigran liston, por ke oni neniam forgesu.
#000041
Jen alia pruvo, ke li mense ne tro sanas:
#000042
Nu, do diru kiom da membroj havas TEJO?
#000043
Dankon por la ligilo al “Theta Healing”
Mi havas certan suspekton, kiel funkcios la “fina venko”! Ni ne forgesu, ke la inventisto de “Scientology” havis similan ideon.Kaj nun etas tre sukcesa. Tie eĉ la termino de “Thetan” ludas rolon.
#000044
Supozeble la alstrebindaj “theta ondoj” en la cerbo aperas en komitatkunsidoj.
#000045
Germanlingva retpaĝo havas tre malfavoran opinion, kiun oni devus scii.
La metodo kapablus kuraci multajn malsanojn, inkluzive kanceron. Sed pruvoj ne estas troveblaj en la medicina literaturo. Sed estas same kun Bruno Gröning, kiu ankaŭ havas adeptojn inter Esperantistoj.
#000046
Tiu Kévin Morel-Fourrier estas prezentita kiel strangulo. Eble li vere iom strangas, kiel ĉiuj finvenkistoj. Sed mi opinias ke la fraŭdon de TEJO li denuncis prave. TEJO trompis por ricevi monon, kiu mankas al aliaj homoj, kiuj ne trompis. Tio estas morale kaj jure kondamninda. Ni ne kritiku la denuncinton de trompo, sed la trompulojn.
#000047
Chu denunci siajn samideanojn ne estas same morale kondamninda? Certe se oni scias, kiom da milionoj da euroj de Europo chiujare malaperas en senfundan puton?
Mi krachas sur tiel malmoralan konduton.
#000048
Do, parolante pri trompuloj, vi certe atentu, ke tiu ĉarlatano Morel-Fourrier kaj ties theta-healing ne fariĝu via samideano.
#000050
Mi certe kondamnas lian ĉarlatanaĵon ”Theta healing”, sed tiu logike ne rilatas al lia morale bona denuncado de trompuloj. Se vi miksas ĉiujn aferojn en unu mallogikan kaĉon, vi mem ne superas la nivelon de ”Theta healing”.
#000051
Ĉu vi ververe argumentas, ke, ĉar aliaj agas dubmorale, ankaŭ Esperantistoj agu dubmorale?
#000052
Pardonon, sed estas vi, kiu malmorale kondutas.
#000053
Pardonon, Sebastiano, sed se vi scipovas legi Esperanton, vi certe ne scipovas kompreni.
Mi neniel argumentis, ke Esperantistoj dubmorale agu.
Miaj vortoj nur koncernas la fiagon de tiu kreteno.
#000054
“Chu denunci siajn samideanojn ne estas same morale kondamninda?”
#000056
Jes, ekzakte la samon mi pensis.
#000057
Se lojaleco al organizo postulas, ke vi akceptas kaj subtenas fraŭdon– pensindas, ĉu lojalindas vere tiaj agoj!
#000058
Estas grandega diferenco inter unuflanke “akcepti kaj subteni fraŭdon” ( viaj vortoj, EU ankoraŭ tute ne konkludis, ke temas pri fraŭdo! ) kaj aliflanke denunci ion (eble) neĝustan, sciante, ke tiel farante oni ne nur trafos la organizon mem (ĉi-kaze TEJO), sed ankaŭ la homojn aktivajn en, kaj dependajn de ĝi, t.e. la TEJO-membroj, junaj geesperantistoj.
Ne temas do nur pri lojaleco al organizo, sed ankaŭ al junaj esperantistoj/samideanoj ĝenerale.
Nur nigrakora, malica atentoserĉanto povas fari ion tian.
#000059
Per tiaj pensoj malsuprenglitadas TEJO.
#000060
Kiel kurdlingvaj dividoj malhelpas aliron al informojRusiaj diplomatoj reagas al nova lingvoleĝo en Kirgizio, revenigante kolonian pasinteconTiuj fotoj montras la historion de la ‘rusaj dometoj’ en Havano, Kubo
#000064